Sininen kukka (Vala)
Kuka kulkee laulaen palmujen alla?
 Hänen hengityksensä täyttää viileällä suloudella
 kaikki linnunpesät ja kukkien kuvut.
 Iltako on tullut ihanin askelin?
 Iltako sipaisi sinisellä kukalla
 minun auringossa nukkuvaa sydäntäni?

 Lintu on jo lähtenyt,
 majani takana soi pieni hopeakello,
 ja kaatuneesta ruukusta
 vuotaa vesi helisten kynnyskivelle.